- Ovidiu Haţegan, delegat la Rapid – FCSB, derby-ul de sâmbătă, de la ora 20:00
- Kyros Vassaras a decis să îl delege pe arbitrul pe care Gigi Becali l-a cerut la centru
Gigi Becali a primit o veste uriaşă! Şeful CCA, Kyros Vassaras, a decis să îl delege la derby-ul Rapid – FCSB, din ultima etapă a sezonului regular, pe arbitrul cerut de Gigi Becali.
Patronul "roş-albaştrilor" a transmis că îl vrea pe Ovidiu Haţegan la centru fiindcă acesta nu greşeşte în meciurile din Liga 1.
Gigi Becali a primit o veste uriaşă! Cine arbitrează derby-ul Rapid – FCSB! Decizia lui Kyros Vassaras
Potrivit prosport.ro, Vassaras va fi la centru la meciul Rapid – FCSB de sâmbătă, de pe Arena Naţională, de la ora 20:00.
"Și, dacă-l pune pe Istvan Kovacs, nu accept. Nu e normal! Om care arbitrează meciuri în străinătate și nu greșește, iar aici greșește, nu accept. Hațegan e numărul 1.
Așa cred că ar fi, părerea mea e asta, el ar fi cel mai bun arbitru pentru meciul ăsta. Nici Feșnic nu mi-ar displace. Și el are valoare, dar a făcut lucrurile astea cu Rapidul… Nu e bine nici ăla, de fapt!", declara anterior Gigi Becali la fanatik.ro.
Gigi Becali, enervat de Dan Şucu! Mărturisirea patronului FCSB înainte de derby-ul cu Rapid
Gigi Becali a recunoscut că a fost enervat de Dan Şucu. Patronul FCSB a mărturisit că declaraţia finanţatorului Rapidului, că ar fi un eşec dacă giuleştenii termină campionatul în urma "roş-albaştrilor", l-a scos din sărite.
Becali a dezvăluit că nu face schimb de mesaje cu Dan Şucu. Patronul "roş-albaştrilor" a spus şi de ce nu i-a dat mesaj lui Mihai Rotaru după Universitatea Craiova – Rapid 1-1.
"Nu i-am dat mesaj lui Rotaru. I-am dat atunci o dată. Acum nu o ții așa că e obrăznicie. Lui Șucu nu îi dau. Nici lui Mihai nu îi dădeam, dar el mi-a dat mie mesaj cu 'Ți-am dat nana!'. El a început.
Cu Șucu nu am glume d-astea. Singurul lucru care m-a enervat la Șucu, a fost atunci când a zis că pentru ei e un eșec să termine sub FCSB. Așa a zis el. Atunci m-a enervat. Tu Șucu să termini în fața lui Becali, păi cum să poți asta? Nu se poate asta. Speră.
Aseară a zis Mihai că a fost un joc încrâncenat. Dar eu aseară nu am văzut valoare, decât la Mitriță, atât", a declarat Gigi Becali pentru fanatik.ro.